钦定古今图书集成/明伦汇编/闺媛典/第257卷 > 刘蜚瑞妻汤氏
## 钦定古今图书集成/明伦汇编/闺媛典/第257卷 > 刘蜚瑞妻汤氏

按《金坛县志》：汤氏年十七，归郡文学刘蜚瑞。十年，蜚
瑞病剧，祈以身代。及亡，子宇澄方六岁，翁老，汤誓死
守节，自诸子外，未常见其面。明年为崇祯庚辰岁凶，
家无斗储，勤十指取值以给老幼，得免于死。翁殁，竭
力以葬，抚幼子。及娶，泣曰：“回思亡人，何忍独受儿媳
拜。”哭绝复苏，亲邻皆为感动。苦节三十馀年，年五十
九卒。